**Ukrainlastele konto avamine Swedbankis:**

Isikul on **kehtiv välisriigi reisidokument**,näiteks Ukraina biomeetriline pass:

* broneeri aeg Swedbanki kontori külastamiseks. Vt info allpool.

Isikul on vaid **Ukraina siseriiklik pass:**

* **ainult Ukraina ID-kaardiga või Ukraina siseriikliku passiga kontot avada ei saa.**
* kõigepealt tuleb pöörduda PPA poole. Panka saab pöörduda, kui on saadud ajutise kaitse ja aastase elamisloa dokument PPAst. Kui PPAst vajalikud dokumendid käes, siis broneeri aeg Swedbanki kontori külastamiseks. Vt info allpool.

**Aja broneerimine kontori külastamiseks:**

* broneeri aeg Swedbanki kontori külastamiseks:  
  eesti keeles: <https://www.swedbank.ee/private/home/more/appointments?language=EST>   
  vene keeles: <https://www.swedbank.ee/private/home/more/appointments?language=RUS> inglise keeles: <https://www.swedbank.ee/private/home/more/appointments?language=ENG> või telefonil 631 0310;
* kontorisse tulekul tuleb arvestada, et broneeritud aeg on personaalne ja kehtib vaid ühele kliendile. Igale kliendile tuleb broneerida eraldi aeg;
* konto avamine võtab aega ca 1 tund ja konto avamiseks tuleb kontorit külastada kaks korda.
* broneerides Swedbanki koduleheküljel pangaesindusse kohtumist, **tuleb isikukoodi lahtrisse kirjutada kehtivas Ukraina reisidokumendis** (näiteks Ukraina biomeetriline pass või Schengeni viisa)märgitud **Personal No või Record No**. Seda isegi siis, kui isikule on juba väljastatud Eesti isikukood;
* pangakontorisse pöördudes on hea, kui lisaks isikut tõendavale dokumendile on kliendil teada tema elukoha aadress Eestis ja Eesti mobiiltelefoni number;
* pärast pangakontorisse pöördumist alustame pangakonto avamise protsessiga, mis kestab **minimaalselt viis tööpäeva**;
* kohe, kui konto on avatud, teavitame sellest klienti ning lepime kokku aja arvelduskonto lepingu allkirjastamiseks;
* lepingu allkirjastamise kohtumisel räägime kliendiga läbi deebetkaardi tellimise ja sõlmime kliendi soovi korral internetipanga kasutamise lepingu, väljastame kliendile sobiva isikutuvastusvahendi, mille abil internetipanka siseneda;
* kui klient on sõlminud internetipanga lepingu, saadame pangakaardi kliendile postiga tema Eestis asuvale postiaadressile, pärast mida peab klient pangakaardi iseseisvalt internetipangas aktiveerima;
* kui klient soovib pangakaarti saada kätte pangakontoris, broneerime kliendile uue aja kaardi kätte saamiseks.

**Oluline! Kui klient on kätte saanud Eesti Vabariigi poolt väljastatud elamisloa, palume kliendi andmete ajakohastamiseks broneerida täiendav kohtumine pangakontori külastamiseks.**